By Fifa se Wêreldbeker het die derde en laaste ronde van die groepfase gister begin en vier wedstryde is afgehandel. Drama was aan die orde van die dag toe die twee gunstelinge in Groep B (Spanje en Portugal) net-net die uitspeelrondes gehaal het.
Saoedi-Arabië 2 – 1 Egipte
In Groep A kwalifiseer Uruguay en Rusland vir die uitspeelrondes en in Groep B Spanje en Portugal.
Ná die naweek se internasionale wedstryde het die Springbokke teruggesak na die sesde plek op die wêreldranglys.
Mutalieb Allie is die naweek as Suid-Afrika se enkelspelkampioen gekroon by die SA Snoeker-kampioenskaptoernooi in Port Elizabeth. Dit was die 44-jarige Allie se eerste nasionale titel.
Die volgende Diamantliga-byeenkoms vind komende Saterdag plaas. Dit sal die sewende byeenkoms in vanjaar se reeks wees en word in Parys aangebied.
Die laaste voorbereidings vir Wimbledon 2018 word tans getref. Die toernooi skop aanstaande Maandag af. Intussen het Roger Federer sy eerste plek op die wêreldranglys prysgegee toe hy die naweek pak gekry het. Rafa Nadal is nou weer die voorste speler in die wêreld. Suid-Afrika se Kevin Anderson is steeds agtste op die wêreldranglys.
Ná die Formule Een Grand Prix van Frankryk is Lewis Hamilton (Mercedes) weer voor op die punteleer. Hy spog met 145 punte. Sebastian Vettel (Ferrari) is tweede met 131. Daniel Ricciardo (Red Bull) is derde met 96 en Valtteri Bottas (Mercedes) beklee die vierde plek met 92 punte.
Kimi Räikkönen (Ferrari) is nou vyfde met 83 punte. Die volgende wedren word komende Sondag in Oostenryk gejaag en ŉ week daarna is die aksie in Brittanje.
Engeland en Australië se enigste T20-wedstryd word môre in Birmingham gespeel.
Die derde toets tussen die Wes-Indiese Eilande en Sri Lanka het gister sy derde dag beleef.
Sri Lanka 154 en 81/5
Sri Lanka benodig nog 63 lopies met 5 paaltjies staande om die toets te wen.